Першы этап рэспубліканскага конкурсу “Зорка ўзышла над Беларуссю” праходзіць ва ўсіх рэгіёнах краіны. У кожным раёне сфарміраваны і дзейнічаюць арганізацыйныя камітэты, а таксама адпаведныя адборачныя камісіі, у склад якіх увайшлі спецыялісты культуры і мастацтва раёна, а таксама кіраўнікі і спецыялісты дзяржаўных і грамадскіх устаноў. На базе абласных ўпраўленняў і ўстаноў культуры створаны прэс-цэнтры, якія каардынуюць дзейнасць аддзелаў культуры, устаноў культуры і адукацыі па арганізацыі і правядзенню першага адборачнага этапу, занальнага праслухоўвання і агляду другога этапу конкурсу, збіраюць інфармацыю аб выніках правядзення першага этапу конкурсу, супрацоўнічаюць са сродкамі масавай інфармацыі.